Møtereferat MILOFF

Til stede:
Morten Kluken
Sindre Høra Kvalheim (møteleder)
Gert Hauan (referent)
Thomas Aanensen
Svein Djupvik (DNMI)
Alistair Jenkins (DNMI)
Bjørlo (DNMI)
Anne Karin (DNMI)

Forfall:
Jakob Breivik Grimstveit

Møtested:
Alleveien 70, 5009 Bergen

Møtetidspunkt:
Onsdag 19. januar, klokken 09:00 – 10:10

Saksliste
1. Valg av møteleder og referent
Sindre ble valgt som møteleder, Gert som referent

2. Godkjenning av sakslisten
Sakslisten ble godkjent.

3. Godkjenning av referat fra forrige møte
Referatet ble ikke lest opp, men etter en kort påminnelse av møteleder om innholdet i referatet (som kan finnes på prosjektgruppens hjemmeside) ble dette godkjent.

4. Detaljert kravspec for prosjektet
DNMI's krav og ønsker til det ferdige produktet ble presentert og diskutert. Det ble avtalt at DNMI skulle utarbeide et dokument med detaljerte kravspesifikasjoner. Videre skal DNMI sørge for følgende:
•	Datafilene skal alle ha samme format
•	DNMI lager dokument med forklaring og detaljering av alle parametre i datafilene (Også data som er satt til -999.9)
•	Eksempelfiler fra en toukersperiode i januar brennes på en CD og overleveres prosjektgruppen

DNMI presiserte at gruppen skulle benytte "Sun-standard" Java. Det ble enighet om at JAVA 2 versjon 1.2.1 kan benyttes ved programmering. Der det er mulig skal DNMI's eksisterende java-klasser benyttes. Dokumentasjon og oppsett skal følge den mal som er lagt opp i disse klassene.
DNMI utarbeider akseptansekriterier for prosjektet (test kriterier).

5. Spesifikasjon av datafiler
Der ble presentert forklaring for noen av parametrene i datafilene, fullstendig spesifikasjonsdokument vil bli laget så snart som mulig (se punkt 4).

6. Undertegning av sikkerhetsdokument
Dokumentet var ikke klart. Undertegningen utsettes til senere.

7. Praktiske saker (PC'er, nøkler etc)
To pc'er leveres DNMI torsdag 21. januar. Nøkler og nøkkelkort til hver av prosjektdeltagerne fra Dph skal skaffes. Dette blir ordnet av vaktmester i Vesta-bygget.

8. Neste møte
Tidspunkt for nytt møte ble ikke avtalt.
Innkalling skjer av prosjektgruppen.

9. Eventuelt
Sindre tok opp spørsmålet om ressurser i form av bøker og lignende. Det ble gitt klarsignal for innkjøp av nødvendig faglitteratur.
DNMI ønsket alle tilsendte dokumenter i ren tekst format. (Ingen bruk av MS-dokumenter). Bruk av WEB for distribusjon av dokumenter ble godt mottatt.

MILOFF lørdag, 22. januar 2000
Gert Hauan (møtereferent)
Vedlegg: Ingen